Motî:balter 1 - Wikipedia

# Motî:balter 1

### Èn årtike di Wikipedia.

balter 1 (codjowaedje)

I. [v.s.c.]

1. berlondjî tot doûçmint. Gn a l' aiwe ki vént balter a nosse meur. N a l' bouwêye ki balteye a l' coide. Gn a les gordenes ki baltèt a l' finiesse. Les baradas et les vantrins des feneuses baltént å vint ki s' levéve. Il av' ene grosse tchinne di monte ki lyi baltêye so li stoumak. L' åcolete fijheut balter l' grosse clotche. Il endala tot fjhant balter ses bresses. rl a: barloker, halcoter. F. onduler, ondoyer, flotter, se balancer, clapoter, bringuebaler, osciller, ballotter, flotter. >> fé balter ses aiyes: les rmouwer po voler. L' ålowete fwait balter ses aiyes. Li biesse a Bon Diu fwait balter ses aiyes et ele s' abat sol rôze tote rôze do corti da Rôza (L. Chastelet). F. battre (des ailes).

2. cavoler (tot cåzant d' oujheas, di påwions, evnd.). Les påwions vnèt balter åtoû des fleurs. F. voltiger, voleter, papillonner.

3. (imådjreçmint) cåzer po rire, po fé assoti ene sakî. I baltêye tofer avou les båsheles. Tot l' monde ratindeut l' grand moumint k' on-z aléve dischovri l' monumint da tchantchès, et les Lidjwès avént bon do balter (E. Sullon). F. plaisanter.

4. minti po-z emantchî ene sakî. F. tricher, ruser.

II. [v.c.]

1. (mot d' djårdinî) baler tot doûçmint (l' tere).

2. fé berlondjî (ene sacwè). Schoûtez li froufrou soyleus des grandès båbes des oidjes, la ki l' vint les baltêye en ene andoûleuse valse (L. Bukens).

3. (imådjreçmint) fé aler, fé assoti (ene sakî), si fote djintimint d' lu. Çou k' il a dit, c' est po t' balter. Si plaijhi, c' est do balter les djonnès feyes. Ni t' måvlêye nén, hê, c' esteut po t' balter. Lu, s' maryî ? i m' vou balter, surmint ! Po balter ene sakî ki dit k' i va mori, on lyi dit: "C' est del mwaijhe grinne; ça vike lonmint". Ele raconta des fåves et balta l' ome, fijhant les cwanses di s' måvler la k' il aveut rviersé s' vere (J.P. Dumont). rl a: cayter, fé ene fåce, fårcer. F. taquiner, plaisanter, blaguer, agacer, badiner, se moquer de, persifler.

4. djonde, minti a. I nos a balté, i n' fåt nén croere tot çk' i dit. Mi galant n' vénrè nén ouy, i m' a seur balté. N' asprouvez nén di m' balter, savoz ! Il a pinsé di m' vini balter, mins ça n' a nén prin. Vosse feme, nel pôreu dj' nén prinde a saye ?:: Vos m' baltez; vos l' avoz dedja yeu (E. Petithan). rl a: emantchî, couyoner. F. mentir, duper, berner, se jouer de.

Disfondowes: balter, baltè, baltî. Etimolodjeye: viebe baler (damer avou les pîs), raptitixhante cawete -ter.

| baltaedje [o.n.] no d' fijhaedje et no di çou k' est fwait (accion eyet si adierça) pol viebe "balter", copurade:

1. balançmint, halcotaedje. Li baltaedje des aiwes, des foyes, des påtes, des aiyes, do balancî d' l' ôrlodje. F. ballottement, balancement, bercement, oscillation, battement, clapotis.

2. djinti riyaedje so ene sakî. I n' etind nén l' baltaedje, i s' måvele so l' côp. F. farce, plaisanterie, mystification, boutade, badinage, brimade, agacement.

Disfondowes: baltèdje, baltadje, baltâdje.

| balteu, balteuse u baltêyresse [o.f.n.] li ci (cene) ki baltêye voltî les ôtes. I s' è fåt dmefyî, c' est on balteu F. tricheur, persifleur, menteur (euse), rusé(e). Disfondowes: balteu, balteû.

| balta [o.n.]

1. sacwè ki baltêye, ki halcote.

2. volant a fronces ki pind dirî on tchapea, po waeranti l' cô do solea. rl a: barada. F. bavolet.

Disfondowes: balta. Etimolodjeye: viebe "balter", cawete -a (sacwè ki fwait måladroetmint l' fijhaedje).

| baltant, -e [addj.] ki baltêye, ki bate Il endaléve les bresses baltants. Les colons s' leyèt rtoumer, les aiyes baltantes. rl a: balant. F. ballant(e), flottant(e), pendant(e). Disfondowes: baltant, baltont.

| baltreye [f.n.]

1. manire di balter ene sakî. Seulmint, li baltreye, ki dj' tén po m' pårt d' ene pus fene tire ki l' baltaedje, on n' s' î pout adner k' avou les djins; et c' est cial ki l' riyotreye intere el danse (A. Maquet). F. plaisanterie, taquinerie.

2. mintaedje po tromper. F. ruse, propos mensonger.

Disfondowes: baltrîye, baltrèye.

Prin del pådje «http://wa.wikipedia.org../../../b/a/l/Mot%C3%AE%7Ebalter_1.html»

##### Views

- Årtike
- Copene
- Modêye d' asteure

##### Cweri